**Δικαιολογητικά για έλεγχο τίτλων ιδιοκτησίας των Έργων Επέκτασης για την υποβολή αίτησης σύναψης Σύμβασης Σύνδεσης**

Για τον έλεγχο των τίτλων ιδιοκτησίας[[1]](#footnote-1) των Έργων Επέκτασης[[2]](#footnote-2), οι Χρήστες υποχρεούνται σε προσκόμιση των **κάτωθι εγγράφων**:

1. Πιστοποιητικό μεταγραφής
2. Πιστοποιητικό περί μη εκποίησης (ιδιοκτησίας)
3. Πιστοποιητικό βαρών
4. Πιστοποιητικό διεκδικήσεων
5. Αντίγραφο Κτηματολογικού Φύλλου
6. Απόσπασμα Κτηματολογικού Διαγράμματος
7. Πιστοποιητικό Κτηματογραφούμενου Ακινήτου

Εναλλακτικά στα (1), (2), (3) και (4), οι Χρήστες έχουν τη δυνατότητα να προσκομίσουν βεβαίωση δικηγόρου κατ’ άρθρ. 36 παρ. 2 περ. β' ν. 4194/2013 «ΚΩΔΙΚΑΣ ΔΙΚΗΓΟΡΩΝ», όπως ισχύει.

**Α.** Στην περίπτωση **ιδιωτικών** εκτάσεων:

1. Συμβολαιογραφική πράξη (πχ. συμβόλαιο αγοραπωλησίας, γονική παροχή, δωρεά εν ζωή ή αιτία θανάτου, αποδοχή κληρονομίας εκ διαθήκης ή εξ αδιαθέτου, διανομή, ανταλλαγή, χρησικτησία, συνένωση)
2. Κληρονομητήριο
3. Αμετάκλητη δικαστική απόφαση (πχ. για αναγνώριση κυριότητας, χρησικτησίας, διανομή κοινού ακινήτου)
4. Παραχωρητήριο Ελληνικού Δημοσίου, ΝΠΔΔ, ΟΤΑ κ.α.
5. Πράξη Εφαρμογής
6. Απόφαση κήρυξης και συντέλεσης αναγκαστικής απαλλοτρίωσης
7. Περίληψη κατακυρωτικής έκθεσης

**Β.** Στην περίπτωση **δημόσιων** εκτάσεων οι οποίες εμπίπτουν στις διατάξεις της **δασικής** νομοθεσίας:

1. Απόφαση Έγκρισης Επέμβασης (η οποία μπορεί να περιλαμβάνεται και στην Απόφαση Έγκρισης Περιβαλλοντικών Όρων).

**Γ.** Σε περίπτωση σύστασης **εμπράγματου δικαιώματος δουλείας**:

1. Συμβολαιογραφική πράξη
2. Αμετάκλητη δικαστική απόφαση
3. Απόφαση κήρυξης και συντέλεσης αναγκαστικής απαλλοτρίωσης

**Δ.** Σε περίπτωση που τα έργα κατασκευάζονται σε **αιγιαλό, παραλία, θάλασσα** ή σε πυθμένα της:

1. Παραχώρηση δικαιώματος χρήσης, σύμφωνα με το άρθρο 14 του ν. 2971/2001, ως εκάστοτε ισχύει.

Σημειώνεται ότι, εκτός από τα προαναφερόμενα, ενδέχεται, κατά περίπτωση, να ζητηθούν και συμπληρωματικά έγγραφα, τα οποία θα προκύψουν από το νομικό έλεγχο του φακέλου.

1. Τίτλοι ιδιοκτησίας (η αναφορά είναι ενδεικτική και όχι περιοριστική) [↑](#footnote-ref-1)
2. Διευκρινίζεται ότι εφόσον τα έργα επέκτασης διέρχονται υπόγεια από υφιστάμενους δασικούς δρόμους, η επέμβαση διενεργείται χωρίς έγκριση, παρά μόνο με ενημέρωση της οικείας δασικής αρχής, ως προς το χρονοδιάγραμμα των εργασιών και την ακριβή όδευση του υπόγειου δικτύου μεταφοράς και διανομής ηλεκτρικής ενέργειας. Η ανωτέρω επέμβαση εξαιρείται από την υποχρέωση αναδάσωσης ή δάσωσης και καταβολής ανταλλάγματος χρήσης της παρ. 8 του άρθρου 45 του ν. 996/1979, αλλά ο ενδιαφερόμενος προσκομίζει στον ΑΔΜΗΕ τις σχετικές επιστολές. [↑](#footnote-ref-2)